আইপিএলের কারণে টাইগারদের ছাড়ছেন ভিল্লাভারায়ণ
বাংলাদেশ ক্রিকেট দলের ফিটনেস ট্রেনারের চাকরি ছাড়লেন মারিও ভিল্লাভারায়ণ। ইন্ডিয়ান প্রিমিয়ার লিগে (আইপিএল) কাজ করার সুযোগ পেয়েছেন তিনি। মূলত এ কারণে ইস্তফা দিয়েছেন শ্রীলংকার এ ট্রেনার।







২০১৪ সাল থেকে টাইগারদের ট্রেনারের দায়িত্ব পালন করে আসছিলেন মারিও। স্বদেশী চন্ডিকা হাথুরুসিংহের সময় এ চাকরিতে যোগ দেন তিনি। অবশেষে দীর্ঘদিনের এ সম্পর্কের ইতি টানতে যাচ্ছেন লংকান ক্রিকেট ব্যক্তিত্ব।




মারিও বলেন, আমি আইপিএলে কাজ করার জন্য মুখিয়ে আছি। যে কারণে বিসিবির চাকরি ছাড়তে হচ্ছে। তবে বিশ্বব্যাপী তুমুল জনপ্রিয় ভারতীয় এ লিগে কোন দলের সঙ্গে কাজ করবেন তিনি তা এখনও জানাননি।
২০১৯ ওয়ানডে বিশ্বকাপের পর মারিওর সঙ্গে তৃতীয় মেয়াদে দুই বছরের চুক্তি করে বিসিবি। বাংলাদেশে আসার আগে লংকান ক্রিকেট বোর্ডে (এসএলসি) ছয় বছর ট্রেনার হিসেবে কাজ করেন তিনি।
আন্তর্জাতিক পর্যায়ে এ পদে দীর্ঘ এক যুগ কাজ করার অভিজ্ঞতা আছে মারিওর। মূলত সেটিই তাকে আইপিএলে কাজ করার সুযোগ করে দিয়েছে।
ক্যারিয়ারে কখনই শ্রীলংকা জাতীয় দলের হয়ে খেলার সুযোগ হয়নি মারিওর। তবে পেশাদার ক্রিকেট খেলেছেন তিনি। প্রথম শ্রেণির ক্যারিয়ারে ৩৭৮ উইকেট রয়েছে তার ঝুলিতে।
খেলোয়াড়ি জীবন শেষে ফিটনেস কোচিংয়ের কাজ বেছে নেন মারিও। কোচিং ক্যারিয়ারে দীর্ঘসময় বাংলাদেশে কাটিয়েছেন তিনি।
আগামী ২৯ মার্চ থেকে শুরু হবে মাল্টি মিলিয়ন ডলারের টুর্নামেন্ট আইপিএল। তাই ধারণা করা হচ্ছে, জিম্বাবুয়ে সিরিজই হবে বাংলাদেশ দলের সঙ্গে মারিওর শেষ কাজ।

বাংলাদেশ ক্রিকেট দলের ফিটনেস ট্রেনারের চাকরি ছাড়লেন মারিও ভিল্লাভারায়ণ। ইন্ডিয়ান প্রিমিয়ার লিগে (আইপিএল) কাজ করার সুযোগ পেয়েছেন তিনি। মূলত এ কারণে ইস্তফা দিয়েছেন শ্রীলংকার এ ট্রেনার।